pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายจิรชัย มูลทองโร่ย ปลัดสำนักนายกรัฐมนตรี เป็นประธานการประชุมคณะกรรมการอำนวยการขับเคลื่อนยุทธศาสตร์ การบูรณาการการพัฒนาตามปรัชญาของเศรษฐกิจพอเพียง ครั้งที่ 1/2560
วันอังคารที่ 7 มีนาคม 2560
นายจิรชัย มูลทองโร่ย ปลัดสํานักนายกรัฐมนตรี เป็นประธานการประชุมคณะกรรมการอํานวยการขับเคลื่อนยุทธศาสตร์ การบูรณาการการพัฒนาตามปรัชญาของเศรษฐกิจพอเพียง ครั้งที่ 1/2560
นายจิรชัย มูลทองโร่ย ปลัดสํานักนายกรัฐมนตรี เป็นประธานการประชุมคณะกรรมการอํานวยการขับเคลื่อนยุทธศาสตร์ การบูรณาการการพัฒนาตามปรัชญาของเศรษฐกิจพอเพียง ครั้งที่ 1/2560
วันนี้ (7 มีนาคม 2560) เวลา 14.30 น. ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล นายจิรชัย มูลทองโร่ย ปลัดสํานักนายกรัฐมนตรี ได้รับมอบหมายจาก นายวิษณุ เครืองาม รองนายกรัฐมนตรี มาเป็นประธานแทนในการประชุมคณะกรรมการอํานวยการขับเคลื่อนยุทธศาสตร์ การบูรณาการการพัฒนาตามปรัชญาของเศรษฐกิจพอเพียง ครั้งที่ 1/2560 ซึ่งสรุปสาระสําคัญ ดังนี้
ที่ประชุมฯ รับทราบการมอบหมายให้รองนายกรัฐมนตรี (นายวิษณุ เครืองาม) เป็นประธานกรรมการอํานวยการขับเคลื่อนยุทธศาสตร์ การบูรนาการการพัฒนาตามปรัชญาของเศรษฐกิจพอเพียง ตามคําสั่งที่ 309/2559 ลงเมื่อวันที่ 20 ธันวาคม 2559 เรื่องมอบหมายและมอบอํานาจให้รองนายกรัฐมนตรี และรัฐมนตรีประจําสํานักนายกรัฐมนตรีปฏิบัติราชการแทนนายกรัฐมนตรี
จากนั้นที่ประชุมฯ รับทราบผลการดําเนินงานของคณะอนุกรรมการฯ ด้านการต่างประเทศ ในเรื่องการเผยแพร่หลักปรัชญาของเศรษฐกิจพอเพียงไปประยุกต์ใช้ในต่างประเทศ การเสริมสร้างขีดความสามารถของบุคลากรต่างประเทศด้านความร่วมมือเพื่อการพัฒนา การขยายความร่วมมือแบบหุ้นส่วนของไทยกับประเทศต่าง ๆ ในการเผยแพร่แนวคิดปรัชญาของเศรษฐกิจพอเพียงแก่ประเทศกําลังพัฒนาอื่น ๆ พร้อมขยายเครือข่ายการเรียนรู้เกี่ยวกับปรัชญาของเศรษฐกิจพอเพียง โดยมีประเทศต่าง ๆ ทั่วโลก ทั้งโซนยุโรปและเอเชียที่นําปรัชญาของเศรษฐกิจพอเพียงไปประยุกต์ใช้ในประเทศของตนเองจนกระทั่งประสบผลสําเร็จเป็นที่น่าพึงพอใจ เช่น ประเทศ ติมอร์เลสเต ตองกา พม่า ลาว และกัมพูชา เป็นต้น
นอกจากนี้ ที่ประชุมฯ ได้รับทราบความคืบหน้าของการดําเนินงานโครงการพัฒนาและเพิ่มศักยภาพแหล่งน้ําของสถาบันส่งเสริมและพัฒนากิจกรรมปิดทองหลังพระสืบสานแนวพระราชดําริเพื่อขับเคลื่อนฯ ในภาคการเกษตรและชนบท โดยมีพื้นที่ต้นแบบอยู่ในจังหวัดน่าน อุดรธานี และขอนแก่นรวม 500 หมู่บ้าน ซึ่งเกิดโครงการต่าง ๆ กว่า 959 โครงการ ส่งผลให้พื้นที่การเกษตรได้รับประโยชน์กว่า 214,692 ไร่ ปริมาตรน้ําที่กักเก็บได้รวม 12 ล้านลูกบาศก์เมตร เกษตรกรได้รับประโยชน์มีรายได้เพิ่มขึ้นเฉลี่ยไร่ละ 2,000 บาท ทําให้มีรายได้เพิ่มขึ้นในภาพรวมกว่า 429 ล้านบาท ในช่วงฤดูกาลเพาะปลูกในระยะเวลา 1 ปี
ตอนท้ายของการประชุมฯ ได้พิจารณาและมีมติเห็นชอบ ร่างสัญญารับเงินอุดหนุนโครงการขับเคลื่อนการพัฒนาตามปรัชญาของเศรษฐกิจพอเพียงตามที่ฝ่ายเลขานุการเสนอ ทั้งนี้ โดยให้ยึดหลักอนุมัติให้เป็นไปตามแผนงานหรือโครงการที่เสนอมาโดยเคร่งครัดและถูกต้องครบถ้วน พร้อมรายงานผลการดําเนินงานให้คณะกรรมการฯ ทราบทุกวันที่ 5 ของเดือนถัดไปจนกว่าจะสิ้นสุดการดําเนินงานตามโครงการฯ
*********************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัดกระทรวงอุตสาหกรรม รับมอบดอกไม้จันทน์จาก 3 สถาบันเครือข่ายของกระทรวงอุตสาหกรรม
วันศุกร์ที่ 30 มิถุนายน 2560
ปลัดกระทรวงอุตสาหกรรม รับมอบดอกไม้จันทน์จาก 3 สถาบันเครือข่ายของกระทรวงอุตสาหกรรม
ปลัดกระทรวงอุตสาหกรรม รับมอบดอกไม้จันทน์จาก 3 สถาบันเครือข่ายของกระทรวงอุตสาหกรรม
วันนี้ (30 มิถุนายน 2560) นายสมชาย หาญหิรัญ ปลัดกระทรวงอุตสาหกรรม พร้อมด้วยคณะผู้บริหารกระทรวงอุตสาหกรรม รับมอบดอกไม้จันทน์ (ดอกดารารัตน์) จากผู้บริหาร 3 สถาบันเครือข่าย จํานวน 2,990 ดอก ได้แก่ สถาบันเพิ่มผลผลิตแห่งชาติ จํานวน 1,260 ดอก สถาบันรับรองมาตรฐานไอเอสโอ จํานวน 1,230 ดอก และสถาบันพัฒนาวิสาหกิจขนาดกลางและขนาดย่อม จํานวน 500 ดอก เพื่อใช้ในพระราชพิธีถวายพระเพลิงพระบรมศพ พระบาทสมเด็จพระปรมินทรมหาภูมิพลอดุลยเดช ณ ห้องโถง ชั้น 1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ผู้อำนวยการองค์การเภสัชกรรม ชี้แจงกรณีการจัดส่งน้ำยาล้างไตล่าช้า
วันพฤหัสบดีที่ 12 ตุลาคม 2560
ผู้อํานวยการองค์การเภสัชกรรม ชี้แจงกรณีการจัดส่งน้ํายาล้างไตล่าช้า
ผู้อํานวยการองค์การเภสัชกรรม ชี้แจงประเด็นการจัดส่งน้ํายาล้างไตล่าช้า โดยยืนยันว่า ผู้ป่วยมีน้ํายาล้างไตใช้อย่างต่อเนื่อง องค์การเภสัชกรรมพร้อมประสานเพิ่มรถจัดส่งเกือบเท่าตัวแล้วเพื่อให้การเข้าถึงได้เร็วขึ้น
นายแพทย์นพพร ชื่นกลิ่น ผู้อํานวยการองค์การเภสัชกรรม ได้ชี้แจงประเด็นการจัดส่งน้ํายาล้างไตให้กับผู้ป่วย ล่าช้า ว่า องค์การเภสัชกรรมมีความพร้อมสําหรับการกระจายน้ํายาล้างไตผ่านช่องท้องให้กับผู้ป่วยไตวายทั่วประเทศอยางทั่วถึงแน่นอน แต่ที่มีการจัดส่งชะงักบ้างในบางพื้นที่ ทําให้น้ํายาที่อยู่ที่บ้านผู้ป่วยบางรายใกล้หมดนั้นเกี่ยวกับเรื่องนี้องค์การเภสัชกรรมได้ประสานไปยังบริษัท ไปรษณีย์ดิสทริบิวชั่น จํากัด ให้เพิ่มรถสําหรับการจัดส่งไปให้ผู้ป่วยอีก จํานวน 15 คัน จากเดิม 29 คัน เป็น 44 คัน แล้วเพื่อจะได้จัดส่งให้น้ํายาล้างไตที่องค์การเภสัชกรรมมีสํารองไว้ในคลังอย่างเพียงพอให้ถึงมือผู้ป่วยโดยเร็ว
ในส่วนของผู้ป่วยที่อยู่ในพื้นที่ภาคกลาง อาทิ จังหวัดพระนครศรีอยุธยา จังหวัดสระบุรี จังหวัดชัยนาท ผู้ป่วยจะได้รับน้ํายาล้างไต ภายในวันที่ 11 ตุลาคม 2560 และผู้ป่วยที่อยู่ในพื้นที่ อาทิ อําเภอทุ่งสง จังหวัดนครศรีธรรมราช จะได้รับน้ํายาล้างไต ภายในเช้าวันที่12 ตุลาคม 2560 ส่วนที่ยังมีการตกค้างบ้างนั้นจะดําเนินการจัดส่งให้ถึงบ้านผู้ป่วยได้ภายใน 2 วันข้างหน้า ทั้งนี้หากผู้ป่วยที่น้ําเกลือใกล้หมดแล้วนั้น ขอให้ทางผู้ป่วยประสานงานไปยังโรงพยาบาล เพื่อทางโรงพยาบาลจะได้แจ้งให้องค์การฯ จัดส่งน้ํายาล้างไตให้โดยเร็วที่สุด และเชื่อว่าการจัดส่งน้ํายาล้างไตจะเข้าสู่ภาวะปกติภายใน 2-3 วันนี้ สามารถให้บริการแก่ผู้ป่วยไตวาย ที่มีกว่า 18,000 รายได้อย่างต่อเนื่องแน่นอน
--------------------
รัฐบาลไทย-ข่าวทำเนียบรัฐบาล-รพ.สมุทรปราการ จับมือ ธ.กรุงไทย ยกระดับบริการแบบครบวงจร สู่ Smart Hospital
วันพฤหัสบดีที่ 13 กุมภาพันธ์ 2563
รพ.สมุทรปราการ จับมือ ธ.กรุงไทย ยกระดับบริการแบบครบวงจร สู่ Smart Hospital
โรงพยาบาลสมุทรปราการ จับมือธนาคารกรุงไทย ยกระดับคุณภาพบริการด้วยเทคโนโลยีแบบครบวงจร ก้าวสู่ “สมาร์ท ฮอสปิทัล” เชื่อมโยงข้อมูลสุขภาพ ประชาชนเข้าถึงบริการทางการแพทย์ทั่วถึง เท่าเทียม ไร้รอยต่อ ช่วยลดแออัด และลดรอคอย
โรงพยาบาลสมุทรปราการ จับมือธนาคารกรุงไทย ยกระดับคุณภาพบริการด้วยเทคโนโลยีแบบครบวงจร ก้าวสู่ “สมาร์ท ฮอสปิทัล” เชื่อมโยงข้อมูลสุขภาพ ประชาชนเข้าถึงบริการทางการแพทย์ทั่วถึง เท่าเทียม ไร้รอยต่อ ช่วยลดแออัด และลดรอคอย
วันนี้ (13 กุมภาพันธ์ 2563) ที่ โรงพยาบาลสมุทรปราการ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายผยง ศรีวณิช กรรมการผู้จัดการใหญ่ ธนาคารกรุงไทย และคณะผู้บริหารกระทรวงสาธารณสุข ร่วมเปิดตัว “โรงพยาบาลสมุทรปราการ สมาร์ท ฮอสปิทัล (Smart Hospital) เชื่อมระบบดิจิทัลเพื่อยกระดับสาธารณสุข” โดยให้สัมภาษณ์ว่า กระทรวงสาธารณสุขมีนโยบายผลักดันให้โรงพยาบาลในสังกัดก้าวสู่สมาร์ท ฮอสปิทัล เพื่อช่วยลดความแออัด ลดระยะเวลารอคอย จึงได้ร่วมมือกับธนาคารกรุงไทยในการพัฒนาเทคโนโลยีการให้บริการ เชื่อมโยงฐานข้อมูลทุกมิติ เพื่อให้ประชาชนเข้าถึงบริการทางการแพทย์ได้อย่างทั่วถึง เท่าเทียมและไร้รอยต่อ
นายอนุทิน กล่าวต่อว่า การร่วมมือครั้งนี้ได้พัฒนาเทคโนโลยีที่เชื่อมโยงการให้บริการแบบครบวงจร อาทิ
เครื่องตรวจร่างกายอัตโนมัติ เชื่อมต่อระบบสารสนเทศ ช่วยลดความแออัดในการรอคิวตรวจร่างกาย, การโต้ตอบและสนทนาปัญหาสุขภาพกับระบบ AI อัจฉริยะ ช่วยคัดกรองและวิเคราะห์ข้อมูลผู้ป่วย, ระบบการรักษาผ่านเทคโนโลยีการแพทย์ทางไกลในกลุ่มผู้ป่วยที่ต้องพบแพทย์, ระบบการชําระเงินด้วยตนเอง และระบบฐานข้อมูลที่สามารถแลกเปลี่ยนข้อมูลการรักษาเพื่อรองรับการส่งต่อผู้ป่วยระหว่างเครือข่ายโรงพยาบาลสมุทรปราการ ช่วยลดขั้นตอนการทํางานของบุคลากรทางการแพทย์ ลดความแออัด สะดวกและเข้าถึงบริการทางการแพทย์ได้อย่างเท่าเทียม ทําให้ช่วยลดอัตราการรอคอยในการใช้บริการจาก 120 นาที เหลือ 24 นาที ลดขั้นตอนการทํางานลงร้อยละ 70 ถือเป็นต้นแบบโรงพยาบาลภาครัฐ ในสังกัดกระทรวงสาธารณสุขต่อไป
“ขอขอบคุณและชื่นชมธนาคารกรุงไทยและโรงพยาบาลสมุทรปราการ ที่ร่วมกันพัฒนานวัตกรรมการให้บริการ สิ่งที่ทําในวันนี้เกิดประโยชน์และเป็นผลดีต่อประชาชนให้เข้าถึงการแพทย์ได้อย่างสะดวก ทั่วถึง ไม่ต้องคอยนาน หากพื้นฐานประชาชนมีสุขภาพกายและใจที่ดี ก็จะช่วยส่งเสริมให้เศรษฐกิจดีด้วย” นายอนุทิน กล่าว
************************* 13 กุมภาพันธ์ 2563
รัฐบาลไทย-ข่าวทำเนียบรัฐบาล-สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทอดพระเนตร “งานแสดงตราไปรษณียากรโลก พ.ศ.2561”
วันศุกร์ที่ 7 ธันวาคม 2561
สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินทอดพระเนตร “งานแสดงตราไปรษณียากรโลก พ.ศ.2561”
สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินทอดพระเนตร “งานแสดงตราไปรษณียากรโลก พ.ศ.2561”
p.p1 {margin: 0.0px 0.0px 10.0px 0.0px; text-align: justify; text-indent: 36.0px; font: 18.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; text-indent: 36.0px; font: 18.0px Helvetica; -webkit-text-stroke: #000000; min-height: 22.0px}
p.p3 {margin: 0.0px 0.0px 10.0px 0.0px; text-align: center; text-indent: 36.0px; font: 18.0px Helvetica; -webkit-text-stroke: #000000}
span.s1 {font-kerning: none}
สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินทอดพระเนตร “งานแสดงตราไปรษณียากรโลก พ.ศ.2561” โดยมี ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม พร้อมด้วยนางสมร เทิดธรรมพิบูล กรรมการผู้จัดการใหญ่ บริษัท ไปรษณีย์ไทย จํากัด ร่วมเฝ้าฯ รับเสด็จ ณ รอยัลพารากอนฮอลล์ ชั้น 5 ศูนย์การค้าสยามพารากอน กรุงเทพฯ เมื่อวันที่ 3 ธันวาคม 2561 ซึ่ง บริษัท ไปรษณีย์ไทย จํากัด ร่วมกับสมาคมนักสะสมตราไปรษณียากรแห่งประเทศไทย ในพระราชูปถัมภ์ สมเด็จพระเทพรัตนราชสุดาฯ สยามบรมราชกุมารี จัดขึ้นเป็นครั้งที่ 5 ภายใต้แนวคิด "ท่องเที่ยววิถีไทย ในยุคดิจิทัล 4.0" ระหว่างวันที่ 28 พฤศจิกายน - 3 ธันวาคมนี้ เพื่อเฉลิมฉลองวาระครบรอบ 135 ปี กิจการไปรษณีย์ไทย ส่งเสริมและยกระดับการสะสมตราไปรษณียากรให้แพร่หลายและกว้างขวางยิ่งขึ้น
***************************
รัฐบาลไทย-ข่าวทำเนียบรัฐบาล-กรุงไทยให้ทุนเรียนต่อปริญญาโทต่างประเทศ 10 ทุน
วันพุธที่ 28 กุมภาพันธ์ 2561
กรุงไทยให้ทุนเรียนต่อปริญญาโทต่างประเทศ 10 ทุน
ธนาคารกรุงไทยเปิดรับสมัครสอบทุนศึกษาปริญญาโทต่างประเทศ ประจําปี 2561 จํานวน 10 ทุน ในมหาวิทยาลัยชั้นนําของประเทศสหรัฐอเมริกา สหราชอาณาจักร และฝรั่งเศส เปิดรับสมัครถึง 30 มีนาคมนี้
นายศุภวัฒน์ วัฒน์ธนปติ ผู้ช่วยกรรมการผู้จัดการใหญ่อาวุโส สายงานทรัพยากรบุคคลและบรรษัทภิบาล ธนาคารกรุงไทย เปิดเผยว่า จากที่ธนาคารมีแผนในการพัฒนาศักยภาพบุคลากรอย่างต่อเนื่อง เพื่อเป็นกําลังสําคัญในการขับเคลื่อนธุรกิจให้เติบโตอย่างยั่งยืนภายใต้เศรษฐกิจยุคดิจิทัล ในปีนี้ธนาคารยังคงให้ทุนกับบุคคลทั่วไปและพนักงานของธนาคารเพื่อศึกษาในระดับปริญญาโทต่างประเทศ โดยนักเรียนทุนที่จบการศึกษาและกลับมาปฏิบัติงานกับธนาคาร จะมีเส้นทางความก้าวหน้าที่ชัดเจน รวมทั้งได้รับการพัฒนาในการเป็นผู้นํา เพื่อเตรียมความพร้อมในการเติบโตเป็นผู้บริหารธนาคาร
“ในปี 2561 ธนาคารให้ทุนการศึกษาระดับปริญญาโทต่างประเทศ จํานวน 10 ทุน ได้แก่ หลักสูตรด้าน Banking and Finance สาขาวิชา Accounting, Banking and Financial Law, Business Laws, Finance, Financial Engineering Human Resources, MBA และหลักสูตรด้าน Digital Banking สาขาวิชา AI, Business Analytics, Computer Science, Cyber Security, Data Architecture, Data Science หรือ Data Analytics, IT Achitecture และ Mathematics in Finance ในมหาวิทยาลัยชั้นนําของประเทศสหรัฐอเมริกา สหราชอาณาจักร และฝรั่งเศส”
สําหรับคุณสมบัติของผู้สมัคร สําเร็จการศึกษาปริญญาตรีหรือเทียบเท่า อายุไม่เกิน 30 ปี เกรดเฉลี่ยสะสมไม่ต่ํากว่า 3.00 ผลการทดสอบ TOELF,IELTS และคะแนน GMAT,GRE ตามเกณฑ์ที่ธนาคารกําหนดดูรายละเอียดและดาวน์โหลดใบสมัครได้ที่ www.ktb.co.th ในหัวข้อ สมัครงานและทุน ส่งใบสมัครพร้อมหลักฐานที่ Email: ktb.scholarship@ktb.co.th ภายในวันที่ 30 มีนาคม 2561 สอบถามข้อมูลเพิ่มเติมได้ที่ ฝ่ายบริหารเส้นทางความก้าวหน้าและสรรหาบุคลากร โทร. 0-2345-1884-5
ฝ่ายสื่อสารองค์กรและภาพลักษณ์ ธนาคารกรุงไทย
โทร. 0-2208-4176
รัฐบาลไทย-ข่าวทำเนียบรัฐบาล-สธ. เผยตัวเลขผู้ป่วยรายใหม่เป็นการติดจากสัมผัสในครอบครัวสูง
วันจันทร์ที่ 27 เมษายน 2563
สธ. เผยตัวเลขผู้ป่วยรายใหม่เป็นการติดจากสัมผัสในครอบครัวสูง
กระทรวงสาธารณสุขเผยสาเหตุหลักของผู้ติดเชื้อรายใหม่ในเดือนเมษายน คือผู้สัมผัสในครอบครัวเดียวกัน  หากเป็นคู่สามี - ภรรยาสูงร้อยละ 43 ย้ํามาตรการส่วนบุคคล สวมหน้ากากอนามัย หมั่นล้างมือ เลี่ยงการคลุกคลีใกล้ชิด เป็นหัวใจหลักลดการสัมผัสแพร่เชื้อในครอบครั
กระทรวงสาธารณสุขเผยสาเหตุหลักของผู้ติดเชื้อรายใหม่ในเดือนเมษายน คือผู้สัมผัสในครอบครัวเดียวกัน หากเป็นคู่สามี - ภรรยาสูงร้อยละ 43 ย้ํามาตรการส่วนบุคคล สวมหน้ากากอนามัย หมั่นล้างมือ เลี่ยงการคลุกคลีใกล้ชิด เป็นหัวใจหลักลดการสัมผัสแพร่เชื้อในครอบครัว
วันนี้ (27 เมษายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์โสภณ เอี่ยมศิริถาวร ผู้อํานวยการกองโรคติดต่อทั่วไป กรมควบคุมโรค ให้สัมภาษณ์ว่า ช่วงแรกของการพบผู้ป่วยโรคโควิด 19 ในประเทศไทย เป็นการติดเชื้อมาจากต่างประเทศ เมื่อรัฐบาลมีนโยบายยกเลิกเที่ยวบินจากต่างประเทศ ทําให้รูปแบบการติดเชื้อเปลี่ยนไปเป็นการติดภายในประเทศ จากพฤติกรรมที่คนอยู่ใกล้ชิดกัน การไปในสถานที่แออัด เช่น ตลาด สถานบันเทิง หรือป่วยแล้วไม่หยุดงาน จึงมีการแพร่เชื้อเป็นวงกว้าง รวมทั้งผู้ที่ทํางานหรือออกไปนอกบ้านนําเชื้อเข้าบ้าน ส่งผลให้เกิดการติดเชื้อภายในครอบครัว หากเป็นกรณีคู่สามี-ภรรยา โอกาสติดสูงถึงร้อยละ 43 และยังทําให้ลูก หรือพ่อ/แม่ ที่สัมผัสใกล้ชิดในครอบครัวมีโอกาสติดเชื้อด้วยร้อยละ 14.8-16.4
นอกจากนี้ ผู้ป่วยที่เป็นเด็กอายุระหว่าง 0-14 ปีพบว่า เกิดจากการสัมผัส พ่อ-แม่ ถึงร้อยละ 45 รองลงมาเป็นการสัมผัสจากบุคคลที่อาศัยร่วมบ้านร้อยละ 24 และผู้สูงอายุ 60 ปีขึ้นไปป่วยจากการสัมผัสคนร่วมบ้านร้อยละ 34 ดังนั้น การป้องกันที่ดีที่สุดคือ หลีกเลี่ยงการคลุกคลีใกล้ชิดระหว่างคนในครอบครัวเมื่อมีอาการไข้หรืออาการทางเดินหายใจ เว้นระยะห่าง ใช้หน้ากากอนามัยหรือหน้ากากผ้าเมื่ออยู่ในบ้าน หากมีไข้ ไอ จาม มีน้ํามูก ให้แยกสิ่งของเครื่องใช้ สํารับอาหารเพื่อลดโอกาสในการแพร่เชื้อ
นายแพทย์โสภณกล่าวต่อว่า ขณะนี้ รัฐบาลกําลังพิจารณาผ่อนปรนมาตรการ จะส่งผลให้มีการเดินทาง พบปะกันมากขึ้น ภาคธุรกิจหลายแห่งจะเริ่มเปิดกิจการอีกครั้ง อาจมีโอกาสทําให้จํานวนผู้ป่วยกลับมาเพิ่มมากขึ้นได้อีก ขอให้ผู้ประกอบการจัดเตรียมมาตรการสําหรับองค์กรเพื่อลดความเสี่ยงในการแพร่เชื้อ เช่น การทํางานจากบ้าน การเหลื่อมเวลาการทํางาน หรือการเว้นระยะห่าง หลีกเลี่ยงการใกล้ชิดโดยไม่ได้ป้องกัน รวมถึงให้ประชาชนตระหนักถึงมาตรการส่วนบุคคล การสวมหน้ากากอนามัยหรือหน้ากากผ้า หมั่นล้างมือ เว้นระยะห่างระหว่างกัน นับเป็นหัวใจสําคัญในการป้องกันไม่ให้เกิดผู้ป่วยเพิ่มขึ้นในระยะต่อไป
************************* 27 เมษายน 2563
รัฐบาลไทย-ข่าวทำเนียบรัฐบาล-พม. สานความร่วมมือ สกว. พัฒนาระบบฐานข้อมูลงานวิจัยเพื่อยกระดับคุณภาพชีวิตกลุ่มเป้าหมาย
วันพุธที่ 1 พฤศจิกายน 2560
พม. สานความร่วมมือ สกว. พัฒนาระบบฐานข้อมูลงานวิจัยเพื่อยกระดับคุณภาพชีวิตกลุ่มเป้าหมาย
พม. สานความร่วมมือ สกว. พัฒนาระบบฐานข้อมูลงานวิจัยเพื่อยกระดับคุณภาพชีวิตกลุ่มเป้าหมาย
วันที่ 31 ต.ค. 60 เวลา 13.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พร้อมด้วยนายพุฒิพัฒน์ เลิศเชาวสิทธิ์ ปลัดกระทรวงการพัฒนาสังคมและความมั่นคงของมนุษย์ (ปลัด พม.) และคณะผู้บริหารกระทรวง พม. ประชุมหารือถึงแนวทางการพัฒนาระบบข้อมูลงานวิจัยเกี่ยวกับกลุ่มเป้าหมายของกระทรวง พม. ร่วมกับผู้แทนสํานักงานกองทุนสนับสนุนการวิจัย (สกว.) นําโดยรองศาสตราจารย์ ดร.เรณู สุขารมณ์ ผู้อํานวยการฝ่ายชุมชนและสังคม พร้อมด้วยผู้ช่วยศาสตราจารย์ ดร.ชูพักตร์ สุทธิสา ผู้อํานวยการฝ่ายวิจัยเพื่อท้องถิ่น และคณะ ณ ห้องประชุม ชั้น 8 กระทรวง พม. สะพานขาว กรุงเทพฯ
พลตํารวจเอก อดุลย์ กล่าวว่า กระทรวง พม. ในฐานะหน่วยงานหลักในการขับเคลื่อนการพัฒนาคนและสังคม เพื่อความเป็นอยู่ที่ดี มีความสุขอย่างยั่งยืนของประชาชน ซึ่งได้ดําเนินงานด้านสังคมโดยบูรณาการร่วมกับทุกภาคส่วนเพื่อแก้ไขปัญหาสังคม และในวันนี้ได้ประชุมหารือร่วมกับผู้แทนสํานักงานกองทุนสนับสนุนการวิจัย (สกว.) ถึงแนวทางการพัฒนาระบบข้อมูลงานวิจัยเกี่ยวกับกลุ่มเป้าหมายของกระทรวง พม. ได้แก่ เด็ก เยาวชน สตรี คนพิการ ผู้สูงอายุและผู้ด้อยโอกาส เพื่อนําข้อมูลการวิจัยต่างๆ มากําหนดยุทธศาสตร์งานด้านสังคม และแก้ไขปัญหาสังคมให้มีประสิทธิภาพยิ่งขึ้น
พลตํารวจเอก อดุลย์ กล่าวต่อไปว่า กระทรวง พม. และ สกว. ได้มีความร่วมมือด้านวิชาการในการทํางานวิจัยเพื่อแก้ไขปัญหาสังคม อาทิ สกว. ได้สนับสนุนการวิจัย เพื่อป้องกันและแก้ไขปัญหาการตั้งครรภ์ในวัยรุ่น ด้วย 3 แนวทาง ได้แก่ 1) การส่งเสริมสวัสดิภาพ อนามัยเจริญพันธุ์ 2) ปกป้อง คุ้มครองสิทธิ และ 3) ยับยั้งวัยรุ่นตั้งครรภ์ ให้บรรลุเป้าหมาย ลดจํานวนจาก 53 ต่อ 1,000 คน เป็น 25 ต่อ 1,000 คน ในปี 2569 เช่นการพัฒนาต้นแบบ “มหิดลโมเดล” เพื่อป้องกันและแก้ไขปัญหาท้องวัยรุ่น นอกจากนี้ ยังได้สนับสนุนการวิจัยเพื่อพัฒนาระบบและกลไกให้คนพิการสามารถเข้าถึงการทําวิจัย และการสนับสนุนการทํางานวิจัยแบบ Empowerment Research ในการพัฒนาศักยภาพของคนพิการในทุกมิติ รวมทั้งสนับสนุนให้เกิดความเข้มแข็งของกลไกการทํางานเพื่อพัฒนาคุณภาพชีวิตคนพิการเชิงพื้นที่
“อย่างไรก็ตาม จากการหารือในครั้งนี้ เป็นการยกระดับความร่วมมือระหว่างกระทรวง พม. และ สกว. ซึ่งจะทําให้เกิดฐานข้อมูลการวิจัยเกี่ยวกับกลุ่มเป้าหมายของกระทรวง พม. ที่เป็นระบบมากขึ้น สามารถนําไปกําหนดแนวทางในการแก้ไขปัญหาสังคมต่างๆให้มีประสิทธิภาพและเห็นผลเป็นรูปธรรมต่อไป ซึ่งหลังจากการประชุมหารือแล้ว ตนได้นําคณะผู้แทน สวก. เยี่ยมชมการดําเนินงานของศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ที่อีกหนึ่งเป็นกลไกสําคัญในการติดตามข้อมูลข่าวสาร เพื่อนําไปสู่การแก้ไขปัญหาสังคมได้อย่างรวดเร็ว” พลตํารวจเอก อดุลย์ กล่าวในตอนท้าย
รัฐบาลไทย-ข่าวทำเนียบรัฐบาล-โฆษกรัฐบาลย้ำ ตั้งแต่ 14 พ.ย.ออกอากาศรายการวิทยุโทรทัศน์และจัดกิจกรรมทุกประเภทได้ตามปกติ ให้ผู้จัดใช้ดุลพินิจอย่างเหมาะสมสอดคล้องกับสถานการณ์
วันพุธที่ 2 พฤศจิกายน 2559
โฆษกรัฐบาลย้ํา ตั้งแต่ 14 พ.ย.ออกอากาศรายการวิทยุโทรทัศน์และจัดกิจกรรมทุกประเภทได้ตามปกติ ให้ผู้จัดใช้ดุลพินิจอย่างเหมาะสมสอดคล้องกับสถานการณ์
โฆษกรัฐบาลย้ํา ตั้งแต่ 14 พ.ย.ออกอากาศรายการวิทยุโทรทัศน์และจัดกิจกรรมทุกประเภทได้ตามปกติ ให้ผู้จัดใช้ดุลพินิจอย่างเหมาะสมสอดคล้องกับสถานการณ์ วอนนักเลงคีย์บอร์ดระมัดระวังการแสดงความเห็นกระทบความเชื่อมั่นทางเศรษฐกิจ
พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่ ครม.มีมติ เห็นชอบให้ทุกภาคส่วนสามารถจัดกิจกรรมได้ทุกประเภท และออกอากาศรายการโทรทัศน์และวิทยุได้ตามปกติ ตั้งแต่วันที่ 14 พ.ย.59 เป็นต้นไป ว่า รัฐบาลคํานึงถึงการขับเคลื่อนประเทศให้เดินต่อไปข้างหน้าได้อย่างราบรื่น โดยเฉพาะเพื่อให้ภาคธุรกิจเอกชนและภาคประชาชนสามารถประกอบการกิจการได้โดยสะดวก ควบคู่ไปกับการน้อมรําลึกถึงพระมหากรุณาธิคุณอย่างเหมาะสม
"รัฐบาลเชื่อมั่นว่าความชัดเจนดังกล่าว จะช่วยให้ผู้ประกอบการหรือนักลงทุนทั้งในและต่างประเทศคลายความกังวลลง และสามารถวางแผนกําหนดแนวทางดําเนินธุรกิจ จัดกิจกรรม หรือออกอากาศรายการได้อย่างที่เคยปฏิบัติ เช่น การจัดงานเทศกาลระดับประเทศและระดับจังหวัด งานประเพณีวัฒนธรรม กิจกรรมสถานบันเทิง งานแสดงดนตรี งานเลี้ยงสังสรรค์ การแข่งขันกีฬา รวมถึงการเผยแพร่ละครหรือรายการบันเทิงทางสื่อต่าง ๆ โดยพิจารณาถึงบรรยากาศหรือความรู้สึกของประชาชนควบคู่ไปด้วย"
พลโท สรรเสริญ กล่าวต่อว่า ในส่วนของการจัดกิจกรรมในพื้นที่สาธารณะ ซึ่งต้องขออนุญาตใช้สถานที่หรือใช้เสียง ผู้จัดกิจกรรมจะเป็นผู้ใช้ดุลพินิจในการดําเนินงาน โดยผู้ว่าราชการจังหวัด นายอําเภอ ผู้บริหารท้องถิ่น หรือผู้ที่ได้รับมอบหมาย รวมทั้งสมาคมผู้ประกอบวิชาชีพสื่อมวลชน ในพื้นที่นั้นๆจะเป็นผู้ให้ข้อสังเกตหรือคําแนะนําตามสมควร เพื่อให้กิจกรรมสามารถดําเนินการต่อไปได้โดยไม่ขัดต่อความรู้สึกของสังคม
นอกจากนี้ รัฐบาลอยากวิงวอนนักเลงคีย์บอร์ดหรือผู้ใช้โซเชียลมีเดียทั้งหลาย ให้ ระมัดระวังการแสดงความคิดเห็นที่อาจกระทบต่อความเชื่อมั่นของประเทศในแง่มุมต่าง ๆ เช่น นําเรื่องการอนุญาตให้จัดกิจกรรมหรือออกอากาศได้ตามปกติไปเชื่อมโยงกับความไม่เคารพรักสถาบัน ขณะเดียวกันผู้ที่รักและเทิดทูนสถาบันก็จะต้องคํานึงถึงการขับเคลื่อนประเทศให้เดินหน้าต่อไปข้างหน้าด้วย
...........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ก.แรงงาน ย้ำ  คุมเข้มมาตรการส่งแรงงานไทยไป ตปท.
วันศุกร์ที่ 31 กรกฎาคม 2563
ก.แรงงาน ย้ํา  คุมเข้มมาตรการส่งแรงงานไทยไป ตปท.
อธิบดีกรมการจัดหางาน ยัน กรมการจัดหางาน เข้มส่งแรงงานไทยไปทํางานต่างประเทศ พร้อมย้ําให้ความสําคัญโดยยึดหลักความปลอดภัยของแรงงานไทยเป็นสําคัญ
ส่วนการเก็บผลไม้ป่าในฟินแลนด์และสวีเดน ฤดูกาลปี 2020 ที่แรงงานให้ความสนใจนั้น กรมการจัดหางานไม่ได้ยกเลิกเดินทางแล้ว แต่ได้กําหนดมาตรการเดินทางอย่างคุมเข้ม
เมื่อวันที่ 30 กรกฎาคม 2563 นายสุชาติ พรชัยวิเศษกุล อธิบดีกรมการจัดหางาน เปิดเผยถึงความคืบหน้า เกี่ยวกับการเดินทางไปทํางานเก็บผลไม้ป่าที่ฟินแลนด์และสวีเดน ฤดูกาลปี 2020 ว่า ได้รับรายงานจากกองทะเบียนจัดหางานกลางและคุ้มครองคนหางาน ว่า หลังจากกรมการจัดหางานได้แจ้งยกเลิกการระงับเดินทางไปแล้วนั้น ขณะนี้ มีแรงงานไทยเดินทางผ่านด่านตรวจคนหางาน สุวรรณภูมิ ไปทํางานเก็บผลไม้ป่าที่สวีเดนแล้ว 2,705 คน ส่วนใหญ่เป็นเพศชาย 2,379 คน เพศหญิง 326 คน
อย่างไรก็ดี กรมการจัดหางาน ขอย้ําว่า รัฐบาลให้ความสําคัญกับการส่งแรงงานไทยไปทํางานในต่างประเทศ โดยจะจัดส่งไปอย่างมีเกียรติ มีศักดิ์ศรี ซึ่งขณะนี้ มีหลายประเทศแสดงความสนใจแรงงานไทย เนื่องจาก แรงงานไทย มีวินัยในการทํางานและมีทักษะฝีมือดี ทั้งนี้ ในการส่งแรงงานไทยไปทํางานต่างประเทศนั้น จะดําเนินการโดยยึดหลักความปลอดภัยของแรงงานไทยเป็นสําคัญ
อธิบดีกรมการจัดหางาน กล่าวเพิ่มเติมถึง คุณสมบัติเบื้องต้นของผู้ที่ประสงค์จะเดินทางไปเก็บผลไม้ป่าตามฤดูกาลว่า การเก็บผลไม้ป่า (ผลเบอรรี่) เป็นงานหนัก ต้องทํางานในสภาพอากาศที่หนาวเย็น พื้นที่ลาดชัน เป็นภูเขา บางครั้งต้องเดินทางไกล ผู้ที่ไม่แข็งแรงอาจเจ็บป่วยหรือประสบอุบัติเหตุมีอันตรายถึงชีวิตได้ ดังนั้น คนงานไทยจึงต้องมีความขยันและอดทนต่อการเดินทางไปทํางานและยังต้องมีสุขภาพร่างกายที่แข็งแรง นอกจากนี้ ยังไม่สามารถควบคุมธรรมชาติให้มีผลเบอร์รี่ออกมาจํานวนมากได้ เพราะบางครั้งมีปัญหาสภาพอากาศแปรปรวน และขอย้ําเตือน ว่า ขอให้ติดต่อสอบถามข้อมูลรายละเอียดที่สํานักงานจัดหางานจังหวัด สํานักงานจัดหางานกรุงเทพมหานครพื้นที่ 1-10 หรือกองบริหารแรงงานไทยไปต่างประเทศ กรมการจัดหางาน หรือโทร.สายด่วน กระทรวงแรงงาน 1506 กด 2 กรมการจัดหางาน ก่อนตัดสินใจเดินทาง
รัฐบาลไทย-ข่าวทำเนียบรัฐบาล-การตรวจหาเชื้อไวรัสโควิด-19 ของโรงพยาบาลรัฐและเอกชนมีความแตกต่างกันหรือไม่ ??
วันพุธที่ 10 มิถุนายน 2563
การตรวจหาเชื้อไวรัสโควิด-19 ของโรงพยาบาลรัฐและเอกชนมีความแตกต่างกันหรือไม่ ??
การตรวจหาเชื้อไวรัสโควิด-19 ของโรงพยาบาลรัฐและเอกชนแตกต่างกันหรือไม่ ??
Q :การตรวจหาเชื้อไวรัสโควิด-19 ของโรงพยาบาลรัฐและเอกชนมีความแตกต่างกันหรือไม่??
A :ไม่แตกต่างกัน โรงพยาบาลทุกแห่งมีมาตรฐานเดียวกันในการตรวจเชื้อไวรัสฯ ดังกล่าว
รัฐบาลไทย-ข่าวทำเนียบรัฐบาล-รมว.ทส. เป็นประธานการประชุมการให้ความช่วยเหลือด้านที่ดินทำกินและที่อยู่อาศัยแก่ประชาชน
วันจันทร์ที่ 29 ตุลาคม 2561
รมว.ทส. เป็นประธานการประชุมการให้ความช่วยเหลือด้านที่ดินทํากินและที่อยู่อาศัยแก่ประชาชน
รมว.ทส. เป็นประธานการประชุมการให้ความช่วยเหลือด้านที่ดินทํากินและที่อยู่อาศัยแก่ประชาชน
รมว.ทส. เป็นประธานการประชุมการให้ความช่วยเหลือด้านที่ดินทํากินและที่อยู่อาศัยแก่ประชาชน
เมื่อวันที่ (25 ตุลาคม 2561) เวลา 14.00 น.รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์)เป็นประธานการประชุมการให้ความช่วยเหลือด้านที่ดินทํากินและที่อยู่อาศัยแก่ประชาชน ณ ห้องประชุม ๔๐๑ ชั้น ๔ อาคารสํานักงานนโยบายและแผนทรัพยากรธรรมชาติและสิ่งแวดล้อมโดยมี ดร.รวีวรรณ ภูริเดช เลขาธิการสํานักงานนโยบายและแผนทรัพยากรธรรมชาติและสิ่งแวดล้อม นายพุฒิพงศ์ สุรพฤกษ์ รองเลขาธิการสํานักงานนโยบายเเละเเผนทรัพยากรธรรมชาติเเละสิ่งเเวดล้อม ทําหน้าที่ฝ่ายเลขานุการ นางจุไรรัตน์ สุขสวัสดิ์ ผู้อํานวยการกองบริหารจัดการที่ดิน ร่วมกับ นายณัฐวุฒิ เปลื้องทุกข์ ผู้อํานวยการกลุ่มงานคณะกรรมการนโยบายที่ดินแห่งชาติ ทําหน้าที่ผู้ช่วยฝ่ายเลขานุการ พร้อมด้วยผู้แทนจากหน่วยงานที่เกี่ยวข้อง ได้แก่กรมที่ดิน กรมป่าไม้ กรมส่งเสริมสหกรณ์ สํานักงานปลัดกระทรวงการพัฒนาสังคมและความมั่นคงของมนุษย์ กรมธนารักษ์ และสํานักงานปฏิรูปที่ดินเพื่อการเกษตรกรรม เข้าร่วมการประชุม
ในการประชุมดังกล่าวมีการรายงานผลการดําเนินงานการจัดที่ดินทํากินให้ชุมชน ตั้งแต่ปีงบประมาณ พ.ศ. ๒๕๕๘ จนถึงปัจจุบัน โอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ให้แนวทางการจัดหาที่อยู่อาศัยให้กับประชาชน โดยเน้นย้ําให้พิจารณาถึงความต้องการ ความพร้อมของประชาชนในพื้นที่เป้าหมาย ที่มีการรวมกลุ่มในรูปแบบของสหกรณ์ เพื่อพิจารณาให้ความช่วยเหลือตามแนวทาง คทช. ต่อไป
รัฐบาลไทย-ข่าวทำเนียบรัฐบาล-มาตรการบรรเทาภาระค่าครองชีพเกษตรกรที่ประสบภัยแล้ง
วันพฤหัสบดีที่ 29 สิงหาคม 2562
มาตรการบรรเทาภาระค่าครองชีพเกษตรกรที่ประสบภัยแล้ง
วันพฤหัสบดีที่ 29 สิงหาคม 2562
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลออกมาตรการบรรเทาภาระค่าครองชีพสําหรับเกษตรกรที่ประสบภัยแล้งและช่วยเหลือเกษตรกรรายย่อย ประกอบด้วย โครงการลดดอกเบี้ยเงินกู้ โครงการขยายเวลาชําระหนี้เงินกู้ และโครงการสนับสนุนต้นทุนการผลิตให้เกษตรผู้ปลูกข้าวนาปี ปีการผลิต 2562/63 รวมทั้งมาตรการกระตุ้นการบริโภคและการลงทุนภายในประเทศ ประกอบด้วย การส่งเสริมการท่องเที่ยวในประเทศ “ชิมช้อปใช้” การยกเว้นการตรวจลงตรา (Visa) เพื่อการท่องเที่ยวสําหรับนักท่องเที่ยวจีนและอินเดีย โครงการสนับสนุน SMEs รายย่อย และโครงการค้ําประกันสินเชื่อ รวมทั้งมาตรการภาษีเพื่อกระตุ้นการลงทุนภาคเอกชน และมาตรการสินเชื่อเพื่อที่อยู่อาศัย กระตุ้นให้เม็ดเงินหมุนเวียนในระบบเศรษฐกิจมากยิ่งขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี